Translations:DEV 06FN Selecting and Empowering Leaders/7/ro

'De ce anume îți este teamă? Frica este comună tuturor oamenilor. Este una dintre urmările pe care păcatul l-a avut asupra relației pe care omul a avut-o la început cu Dumnezeu. Noi toți suntem influențați de diverse temeri și ca urmare suferim de o lipsă a păcii. Frica ne poate motiva să facem lucruri rele sau să luăm decizii greșite. Isus ne dezvăluie faptul că inima Sa este blândă și smerită (Matei 11:29). El ne invită în prezența Sa, unde putem cunoaște dragostea Sa pentru noi, care alungă frica (1 Ioan 4:18). În noaptea în care a fost trădat și în ajunul crucificării Sale, Isus le-a spus ucenicilor: „Vă las pacea, vă dau pacea Mea. Nu v-o dau cum o dă lumea. Să nu vi se tulbure inima, nici să nu se înspăimânte” (Ioan 14:27). Ținând cont de cine este El și de ceea ce a făcut pentru noi, noi trebuie să alegem pacea și curajul în pofida circumstanțelor și „...să nu ni se tulbure inima...” Credința înseamnă să ne punem încrederea în Dumnezeu și să acționăm ascultători în pofida sentimentelor sau temerilor noastre. Fie ca aceste cuvinte ale Lui pentru Israel să fie o mângâiere pentru tine: „Nu te teme, căci Eu sunt cu tine; nu te uita cu îngrijorare, căci Eu sunt Dumnezeul tău; Eu te întăresc, tot Eu îţi vin în ajutor. Eu te sprijin cu dreapta Mea biruitoare” (Isaia 41:10).'